Video: 5-jarige se kostelike noodoproep het internet aan die gons | Maroela Media
Die kostelike noodoproep wat ŉ vyfjarige dogtertjie van Indiana in die VSA sowat agt jaar gelede noodgedwonge moes oorneem toe haar pa nie meer kon praat nie, doen weer die ronde op sosiale media en het sosialemediagebruikers behoorlik aan die gons.
Bored Panda.com berig klein Savannah Hensley se pa, Frank, het die noodnommer gebel toe hy pyn in sy bors begin ervaar en gesukkel het om asem te haal. Net toe die oproep deurgaan kon Frank nie meer praat nie en Savannah moes oorneem.
Die kostelike manier waarop sy met die operateur, Jason Bonham, gepraat het, maak weer wyd opslae.
In een stadium sê Bonham vir Savannah hy het beamptes gestuur en hulle is op pad en dan antwoord sy: “Oukei… maar julle moet regtig vinnig maak.”
Sy sê ook oor haar skouer vir haar pa toe sy die voordeur gaan oopsluit vir die beamptes: “Moenie bekommerd wees nie, pappa!”
Savannah was ook al te bekommerd oor haar uitrusting vir wanneer die beamptes opdaag.
Sy sê vir Bonham: “Ons is in ons nagklere en ek het ŉ top met bandjies aan…. Ek sal moet gaan aantrek. Ek weet nie wat ek gaan dra nie, maar hy het regtig vinnig suurstof nodig.”
Bonham het gesê hy is baie beïndruk met Savannah se optrede omdat die meeste mense histeries is as ŉ mens met hulle praat.
Luister hier na die opname van die gesprek:
Amerika In die nuus
Kinders is vér te gou groot vir ‘n ma se hart..maar tot hul eie en dié pa se redding en almal se verbasing.
Ek wens ons kon sulke dienste en infrastruktuur en omgee in SA gehad het.
Give that girl a milkshake!
And give the dad a Bells for the awesome way he raised the kid!
Dis so sweet. As dit 8 jaar terug was, is die pop nou al 13 jaar oud. Pragtig!!
Hoop haar pappa is ook nog ok.